kardosdrur/scandi-wiki huggingface dataset:
Tintin og Hajsøen

Tintin og Hajsøen (fransk originaltitel Tintin et le lac aux requins) er en animationsfilm fra 1972 instrueret af Raymond Leblanc. Den blev ikke skrevet af den belgiske tegneserieforfatter Hergé, der ellers har skrevet og tegnet resten af historierne om Tintin, men han var med til dens tilblivelse. Den blev skrevet af Greg (Michel Regnier), en anden belgisk tegneserieforfatter, der var ven af Hergé. Den blev også udgivet som tegneserie med illustrationer fra filmen.

Historien handler om  Tintin og kaptajn Haddock, der tager til Syldavien. I lufthavnen i Klow møder de Dupond og Dupont, der er på tophemmelig mission. De får hjælp fra nogle børn til at komme frem til professor Tournesol. Børnene og Tintin kidnappes af Rastapopoulus. Terry og kaptajn Haddock jagter ham og finder Tintin og skurkene. De bliver arresteret.

Danske stemmer

Tintin og hajsøen som tegneserie 
En sort-hvid version til aviser blev tegnet af Bob de Moor og består af 66 striber. Den gik som føljeton i Le Soir, France Soir og Het Nieuwsblad 21. november 1972 – 7. februar 1973. Et par uger efter blev en version i farver og med malede baggrunde udgivet; den gik ugentlig i Journal de Tintin fra nr. 49, 5. december 1972 – nr. 8, 20. februar 1973 og et halvt år senere i hollandsksprogede Pep, nr. 22, 1. juni 1973 – nr. 42, 19. oktober 1973.
Denne version blev udgivet som album 1973.
På dansk gik historien som føljeton i sort-hvid i Politiken 1973-1974 og i farver med malede baggrunde i fart og tempo 1973, begge versioner på 44 sider. Kun versionen med malede baggrunde er officielt udgivet som album på dansk, men en piratudgave findes med tegnede baggrunde og i farver. Sort-hvid udgave, farveudgave med tegnede baggrunde og farveudgave med malede baggrunde ses sammenlignet her og her.

Der eksisterer altså (mindst) 4 forskellige versioner af historien:
 66 avisstriber i sort-hvid; ikke udgivet på dansk.
 44 sider i sort-hvid, ombrudt fra avisstriberne. Udgivet på dansk i Politiken 1973-1974.
 44 sider i farver, tegnede baggrunde som i sort-hvid-versionen; ingen autoriserede udgaver.
 44 sider i farver, malede baggrunde; udgivet i fart og tempo og de autoriserede album.

Danske udgaver 
Alle danske udgaver har 44 tegneseriesider.
 1973-1974: Føljeton i Politiken nr. 285, 19. august 1973 – nr. 255, 16. juni 1974. Almindelige tegninger i sort-hvid.
 1973: Føljeton i fart og tempo nr. 36, 6. september – nr. 45, 8. november. I farver med malede baggrunde.
 1973: Tintins oplevelser (gammel standardudgave) nr. 20: Tintin og haj-søen. Carlsen if, . I farver med malede baggrunde. Trykt i 10 oplag fra 1973 til 2002, i alt i 109 500 eksemplarer: Oversat at Jørgen Sonnergaard og håndtekstet af Erik Mosegård Jensen.

 2006: Tintins oplevelser (ikke autoriseret udgave): Hajsøen. Med tegnede baggrunde og i farver.
 2022: Tintin filmalbum: Tintin og hajsøen. Cobolt, . I farver med malede baggrunde. Oversat at Niels Søndergaard.

Kilder

Eksterne henvisninger 

Tintin-universet
Animationsfilm
Film fra 1972
Tintin-album
St Michael's Mount

St Michael's Mount (kornisk: Carrack Looz en Cooz) er en engelsk tidevandsø 366 meter fra kysten i Mount's Bay i Cornwall. Den er forenet med Marazion med gangsti bygget af granitblokke, som kan benyttes ved lavvande. Øen består af en kombination af skifer og granit. På toppen af øen ligger en fæstning, der i dag er slot og bolig for baronen, men muligvis har været et kloster.

Det korniske navn betyder "det grå bjerg i skoven" og kan være fra før Mount's Bay blev oversvømmet. Det korniske navn er så en nøjagtig beskrivelse af bjergets placering i et skovland. Bevarede træer er set efter storm ved lavvande på strandene ved Perranuthnoe. Den korniske legende om Lyonesse, et oldtidskongedømme som skal have strakt sig fra Penwith og mod Isles of Scilly, nævner også, at landet skal have været oversvømmet af havet.

Historisk siges St Michael's Mount en kornisk modpart til Mont Saint Michel i Normandiet i nutidens Frankrig. Men da hverken funktion, byggestil, byggeherre, bygningshistorie eller andet er fælles, så er det ikke korrekt. Men de er begge fæstninger i havet, der er kendetegnet af tidevand. 

Lokalt hedder St Michael's Mount  "the Mount".

Se også 
 Liste over borge og slotte i England
 National Trusts ejendomme i England

Eksterne henvisninger 

Slotte i Cornwall
Rassemblement Constitutionel Démocratique

Den konstitutionelle demokratiske samling (arabisk: التجمع الدستوري الديمقراطي; at-Taǧammu‘ ad-Dustūrī ad-Dīmuqrāṭī; fransk: Rassemblement Constitutionel Démocratique, RCD) var et socialistisk og nationalistisk tunesisk parti. Det efterfulgte præsident Ḥabīb Būrqībahs partier Néo-Destour (1934–64) og Parti socialiste destourien (1964–88), og blev grundlagt af Zayn al-‘Ābidīn bin ‘Alī den 27. februar 1988. Under bin 'Alī var RDC Tunesiens dominerende parti, og vandt en række udemokratiske valg i perioden fra 1988 til bin ‘Alī blev styrtet 14. januar 2011 under Jasminrevolutionen. Mohamed Ghannouchi var partiet sidste viceformand og i flere år statsminister under præsident bin ‘Alī, men 18. januar forlod han partiet, som blev opløst 9. marts 2011. 

Politiske partier i Tunesien
Etableret i 1988
Ophørt i 2011
Tadoussac

Tadoussac er en landsby med cirka 800 indbyggere i Québec, Canada, der ligger, hvor floderne Saint Lawrence og Saguenay mødes. Den nuværende by ligger ikke langt fra den oprindelige bosætning ved Saguenays munding og i nutiden kendt som en populær turistdestination som tilbyder hvalsafari.

Områdets oprindelige folk, innuerne, kaldte stedet for Totouskak i betydningen "bryst", formodentlig med henvisning til de to runde, sandede høje, der ligger vest for landsbyen. Andre fortolkninger af navnet er "hummer-sted" eller "stedet, hvor isen brydes".

Det var Frankrigs første handelsstation i hovedlandet af Ny Frankrig og var et vigtigt handelssted i det 17. århundrede. Bebyggelsen er den ældste europæiske bosætning, der kontinuerligt har eksisteret i Canada, samt den ældste overlevende franske bebyggelse i Nordamerika. Handelsstationen grundlagdes 1600 af Pierre Chauvin. Af de 16 bosættere overlevede kun fem den første vinter. I de følgende 30 år var Tadoussac den eneste franske havn ved floden Saint Lawrence.

I slutningen af det 17.århundrede var Tadoussac centrum for pelshandelen mellem de franske kolonister og innuerne. Fra 1632 til omkring 1700 var byen og omegnens kolonister involveret i hvalfangst.
 
I det 19.århundrede, hvor industrialiseringen nåede andre dele af Canada, blev byen opdaget af turisterne. Hotel Tadoussac blev bygget i 1864 og udvidet omkring 1900. 1942 blev det erstattet af det nuværende hotel Tadoussac.

Seværdigheder 
Der er flere forskellige udsigtspunkter til at observere hvaler og der tilbydes hvalsafari med turbåde. I Tadoussac befinder der sig et museum og forskninggscentret "Centre d’interprétation des mammifères marins" (CIMM). 

Området omkring Tadoussac er omgivet af flere nationalparker. Den nærmeste større by er Québec 210 km opad floden Saint Lawrence.

Eksterne henvisninger 

 Tadoussac
 CIMM Tadoussac

Byer i Québec
Karlsbergborgen

Karlsbergborgen (tjekkisk: Kašperk) er en middelalderborg i det sydvestlige Bøhmen i det nuværende Tjekkiet. Borgen anses at være den højst beliggende borg i Bøhmen med en beliggenhed 886 meter over havets overflade. Borgen har siden 1616 tilhørt byen Kašperské Hory.

Karlsbergborgen blev grundlagt i 1356 af Den Hellige Romerske Kejser og Konge af Bøhmen Karl 4. for at beskytte de tjekkiske grænser.

Galleri

Noter

Eksterne links 
 Officielt website

Bygninger, konstruktioner og anlæg i Tjekkiet
Gare du Nord

Gare du Nord (officielt Gare de Paris-Nord) er en af de seks store jernbanestationer i Paris i Frankrig. Stationen er beliggende i 10. arrondissement. Med 180 millioner rejsende om året er det Europas travleste jernbanestation, og den mest travle udenfor Japan.

Stationen er et knudepunkt for mange kollektivtrafiklinjer, såsom Métro de Paris, RER, regional- og fjerntrafik.

Stationens bygninger er designet af arkitekten Jacques Ignace Hittorff.

Noter

Eksterne links 

Jernbanetransport i Paris
Bygninger, konstruktioner og anlæg i Paris
Kulturel kapital

Kulturel kapital er et begreb, som den franske sociolog Pierre Bourdieu diskuterer i sin filosofi og sociologi. Kulturel kapital er ét begreb ud af fire, som fokuserer på kapital. De øvrige er økonomisk kapital, social kapital og symbolsk kapital. Kulturel kapital er ressourcer i form af viden om kultur, kendskab til kunst og litteratur, visse uddannelser osv., og handler om en persons evne til at forstå det, der opfattes som kultur i det pågældende lands samfund. Med andre ord er det personens evne til at fortolke og afkode kulturelle referencer og koder på den "rigtige" måde.

Referencer

Eksterne henvisninger 

 Artikel på videnskab.dk: Kulturel bagage bestemmer vores uddannelse

Socialvidenskabelige begreber
Pierre Bourdieu
Kapital (mennesker)
Tlemcen Nationalpark

Tlemcen Nationalpark er en af de senest tilkomne nationalparker i Algeriet. Den ligger i Tlemcen-provinsen, opkaldt efter byen Tlemcen.

Nationalparken omfatter skovene Ifri, Zariffet og Aïn Fezza, vandfaldene og klinterne El Awrit og mange arkæologiske fundsteder, herunder ruinbyen Mansoura, som Tlemcen er funderet på. I Mansora finder man blandt andet ruinen af Sidi Boumediene-moskeen.

Nationalparker i Afrika
Montfortborgen

Montfortborgen (, Mivtzar Monfor) er en ruin af en gammel korsfarerborg i det øvre Galilæa i det nordlige Israel omkring 35 km nordøst for Haifa og ca. 16 km syd for grænsen til Libanon.

Borgen blev bygget, da området var en del af Kongeriget Jerusalem.

Området er i dag nationalpark og er et vigtigt turistmål.

Litteratur 
 Adrian Boas (2008): The Montfort Castle, a New Survey , Hadashot Arkheologiyot – Excavations and Surveys in Israel, No. 120.

Eksterne links 

Bygninger, konstruktioner og anlæg i Israel
Fæstningsanlæg
Slotte i Israel
Korstogene
Apollonias Arkæologiske Museum

Apollonias Arkæologiske Museum er et arkæologisk museum omkring 8 km vest for byen Fier i Albanien. Det blev grundlagt i 1958. Museet indeholder gestande udgravet i lokalområdet fra den oldgræske by Apollonia og ligger tæt på Ardenicaklostret.

Referencer 

 

Albanien
Etableret i 1958
Padise vald

Padise vald er en landkommune i amtet Harjumaa i det nordvestlige Estland. Kommunen har et areal på og et befolkningstal på  indbyggere. Kommunens administrative centrum er landsbyen Padise, som ligger 47 km fra landets hovedstad, Talinn.

Referencer

Eksterne henvisninger 
 

Kommuner i Estland
Victoria Baths

Victoria Baths er en fredet bygning i kvarteret Chorlton-upon-Medlock i Manchester i det nordvestlige England. 

Badene blev åbnet for offentligheden i 1906 og kostede dengang £59.144 at bygge. Byrådet i Manchester lukkede badene i 1993. Herefter lå den nedslidte bygning hen indtil 2009, hvor et større restaureringsarbejde blev iværksat. Bygningen er i 2009 optaget som en del af Englands kulturarv i Englands Heritage at Risk Register.

Noter

Yderligere læsning

Externe links 
 Officielt website 
 BBC Restoration website
 Victoria Baths Manchester Archives+

Bygninger, konstruktioner og anlæg i England
Peterskirken i Lima

Peterskirken i Lima (spansk:Iglesia de San Pedro) er en basilika fra 1638, grundlagt af jesuitere. Den anses for at være et af de fineste eksempler på barokbygninger i Lima, Peru.

 
Katolske kirker
Bygninger, konstruktioner og anlæg i Peru
Lima
Mudéjararkitektur i Aragonien

Mudéjararkitektur i Aragonien er en æstetisk retning i Mudéjarstilen, der har sit centrum i Aragonien i Spanien og som har opnået opmærksomhed ved, at en række bygningsværker har opnået status som verdensarv.

Kronologien for de aragonesiske Mudejarer spænder fra 1100-talet og frem til 1600-talet og omfatter flere end hundrede arkitektoniske monumenter beliggende først og fremmest i dalene ved Ebro, Jalón og Juloca. I området fandtes en stor befolkning med muslimsk ophav, selv om mange var kristnet.

Litteratur 
 Gonzalo Borrás Gualis, Mudejar art in Teruel, Teruel Studies Institute, 1990. .

Eksterne links 
 UNESCO 'Aragon' World Heritage website
 Aragonese Mudejar Art 
 Aragonese Mudejar på regionens hjemmeside 

Aragonien
Arkitektur
Verdensarv fra 1996
Erdington

Erdington er en forstad til Birmingham, England. Den ligger omkring 8 km nordøst for det centrale Birmingham og grænser op til Sutton Coldfield. Det er også en valgkreds, der bliver forvaltet af den egen distriktkomite. Den formelle valgkreds er mindre end Erdington ward, og Tyburn (tidligere Kingsbury), Stockland Green og Kingstanding, selvom hele Kingstanding og det meste af Tyburn og Stockland Green wards ligger uden for den historiske grænse til Erdington.

Birmingham
Bydele og forstæder i England
Georges Auric

Georges Auric (15. februar 1899 – 23. juli 1983) var en fransk komponist, der studerede ved konservatorierne i Montpellier og Paris. Han blev medlem af gruppen Les Six, og samarbejdet med Jean Cocteau førte til hans interesse for balletmusik, der udgør en stor del af hans produktion. I 1950'erne eksperimenterede han med seriel teknik og nåede frem til en syntese af tonal og atonal musik. Auric komponerede også musikken til hen ved 100 film, bl.a. af Cocteau; særlig populær blev musikken til John Hustons Moulin Rouge (1953) om maleren Toulouse-Lautrec.

Eksterne henvisninger 
 
 

Klassiske komponister fra det 20. århundrede
Operakomponister fra Frankrig
Bremervörde

Bremervörde er en by med omkring 18.000 indbyggere (2013) i den nordlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 

Den ligger ved floden Oste omkring midten af den trekant der dannes af floderne Weser og Elben samt byerne Hamburg, Bremen og Cuxhaven.

Inddeling 
I kommunen ligger ud over hovedbyen bydelene og landsbyerne Bevern, Elm, Hesedorf, Hönau-Lindorf, Nieder Ochtenhausen, Iselersheim, Mehedorf, Minstedt, Ostendorf, Plönjeshausen og Spreckens.

Nabokommuner 
Bykommunen Bremervörde grænser til følgende kommuner:
 Gemeinde Gnarrenburg
 Samtgemeinde Börde Lamstedt med kommunerne Hollnseth ogLamstedt
 Samtgemeinde Fredenbeck med kommunen Kutenholz
 Samtgemeinde Geestequelle med kommunerne Alfstedt, Ebersdorf og Oerel
 Samtgemeinde Oldendorf med kommunerne Estorf, Heinbockel og Oldendorf
 Samtgemeinde Selsingen med kommunerne Deinstedt, Farven og Sandbostel

Eksterne kilder/henvisninger 

 Byens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Munkekælderen

Munkekælderen er en kælder under Københavns Universitets kommunitetetsbygning i Nørregade. Bygningen kaldtes Klostret, fordi den overtog Helligåndsklostrets forpligtelse til at bespise studerende. Kælderen fungerede som forrådskammer til opbevaring af fødevarer.

Kilder 

Københavns Universitet
Günther Plaut

Wolf Gunther Plaut, CC, O.Ont (1. november 1912 - 8. februar 2012) var en canadisk rabbi og forfatter. Han var født og opvoksede Münster, Tyskland. Plaut var rabbi i Holy Blossom Temple i Toronto i adskillige årtier. Han var præsident for
"Canadian Jewish Congress" fra 1977 til 1980, I 1983 blev han valgt som præsident for "Central Conference of American Rabbis", den internationale organisation for reformerte rabbier.

Udgivelser 
 Die materielle Eheungültigkeit (doctoral dissertation, 1934)
 High Holiday Services for Children (1952)
 Mount Zion – The First Hundred Years (1956)
 The Jews in Minnesota; the first seventy-five years (1959) 59-14710
 The Book of Proverbs – A Commentary (1961) 61-9760
 Judaism and the Scientific Spirit (1962) 61-17139
 The Rise of Reform Judaism: A Sourcebook of Its European Origins (1963) 63-13568
 The Case for the Chosen People – The Role of the Jewish People Yesterday and Today (1965) 65-19869
 The Growth of Reform Judaism (1965) 65-18555
 Your Neighbour is a Jew (1967)
 The Sabbath as Protest: Thoughts on Work and Leisure in the Automated Society (1970)
 Page Two – Ten Years of “News and Views.” (1971)
 A Shabbat Manual (1972) 72-10299
 Genesis. The Torah, A Modern Commentary, Vol. I (1974)
 Exodus. The Torah, A Modern Commentary, Vol. II
 Time to Think (1977)
 Hanging Threads: Stories Real and Surreal (1978) . Published in U.S. as The Man in the Blue Vest and Other Stories (1978) 
 Numbers. The Torah, A Modern Commentary, Vol. IV (1979) 
 Unfinished business: an Autobiography (1981), 
 The Torah: A Modern Commentary (1981), 
 Deuteronomy. The Torah, A Modern Commentary, Vol. V (1983)
 Refugee Determination in Canada (1985)
 The Letter (1986) 
 A Modern Commentary – Genesis. (1988) (In Hebrew)
 The Man Who Would Be Messiah: A Biographical Novel (1990), 
 The Magen David – How the Six-Pointed Star Became an Emblem for The Jewish People (1991) 
 German-Jewish Bible Translations: linguistic theology as a political phenonomen (1992)
 The Torah: a Modern Commentary 
 Asylum: A Moral Dilemma (1995), 
 The Haftarah Commentary (1996) 
 More Unfinished Business (1997), 
 Teshuvot for the Nineties: Reform Judaism’s Answers to Today’s Dilemmas (1997) 
 The Price and Privilege of Growing Old (2000) 
 The Reform Judaism Reader (2001) 
 Die Torah in Judischer Auslegung (in German) (1999–2004)
 The Torah: A Modern Commentary, Revised Edition ()
 One Voice: The Selected Sermons of W. Gunther Plaut (2007) 
 Eight Decades: The Selected Writings of W. Gunther Plaut (2008)

Eksterne links 
 Gunther Plaut  på The Canadian Encyclopedia
 Scholar urged Jews to engage larger world Globe and Mail obituary 14 Feb. 2012

Personer fra Canada
María Clara Alonso

María Clara Alonso (født 2. februar 1990 i Rosario, Argentina) er en argentinsk skuespiller, sanger og programleder. Hun er også kendt som Clara Alonso (i bl.a. Violetta). Hun debuterede som skuespiller i 2007 i den argentinske version af High School Musical. Siden 2007 har hun optrådt i flere Disney Channel programmer i Latinamerika. Hun spiller for tiden "Angie" i Disney Channels latinamerikanske tv-serie Violetta. Hun spiller også i teaterforestillingen Groupie i Argentina. I 2015 var hun med i det italienske program Notti Sul Ghiaccio. Hun kom på en andenplads sammen med sin makker, Marco, som er professionel skøjtedanser.

Eksterne henvisninger 
 
 María Clara Alonsos hjemmeside 

Skuespillere fra Argentina
Visselhövede

Visselhövede er en by og kommune med godt 9.900 indbyggere (2013) i Landkreis Rotenburg (Wümme), i den nordlige del af den tyske delstat Niedersachsen.

Geografi 
Visselhövede ligger i udkanten af Lüneburger Heide ved floden Vissel (også Visselbach) midt i trekanten mellem byerne Bremen-Hamburg-Hannover. Området er overvejende landbrugsland (107,09 km²). 26,44 km² er skov og 5,22 km² er gårde og bebyggede arealer. Kommunen ligger omkrig 70 moh. Højeste punkt er Höllenberg i lokalområdet Drögenbostel mit 93,4 m. I hovedbyen har Vissel sit udspring, og Rodau har sit udspring i Hiddingen. Lehrde, en 22 km lang biflod til Aller har også sit udspring i kommunen.

Inddeling 
Visselhövede består ud over hovedbyen af 14 omliggende landsbyer og lokalområder, Bleckwedel, Buchholz, Dreeßel, Drögenbostel, Hiddingen, Jeddingen, Kettenburg, Lüdingen, Nindorf, Ottingen, Rosebruch, Schwitschen, Wehnsen og Wittorf. Beflkningen er fordelt med omkring halvdelen i hovedbyen, og den anden halvdel spredt ud over kommunen.

Nabokommuner 
Nabokommuner er Kirchlinteln (Landkreis Verden), Samtgemeinde Bothel, med kommunerne Westerwalsede, Kirchwalsede, Hemsbünde, Bothel, Brockel, Hemslingen; I Landkreis Heidekreis kommunen Neuenkirchen, byen Soltau, kommunen Bomlitz og byen Walsrode.

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Kong Hans' Vingård

Kong Hans' Vingård er en historisk bygning i Indre By i København, der ligger i Vingårdstræde mellem Kongens Nytorv og Bremerholm.

Bygningen kan føres tilbage til 1400-tallet. I 1500-tallet blev der under Kong Hans slået mønter i bygningen, hvorfor den også senere kom til at hedde Møntergården. Bygningen blev forhøjet med to etager 1783-84 og den nuværende facade stammer fra 1796. Det tilstødende hus med port vest for den oprindelige bygning blev opført 1830-31. Bygningen blev fredet i 1918. 

I 1827 flyttede H.C. Andersen ind på et værelse efter sit ophold på latinskolen i Slagelse, senere Helsingør. I 1976 blev der i bygningens kælder indrettet en restaurant, Kong Hans Kælder, som bl.a. fik forfatteren Klaus Rifbjerg som restauratør. I en del af selve bygningen ligger Magasin du Nord Museum for stormagasinet Magasin du Nord.

Se også 
 Vingårdstræde
 Kong Hans Kælder

Referencer

Kilder 
 
 

Indre By (København)
Fredede bygninger, konstruktioner og anlæg i Københavns Kommune
Stenkulminen i Hasard de Cheratte

Stenkulminen i Hasard de Cheratte (eller blot Cheratte 10) er en tidligere aktiv stenkulkulmine. Minen, der består af fire mineskakter, var den mest betydende mine, der blev blev drevet af det belgiske selskab Société anonyme des Charbonnages og er beliggende i Cheratte, en del af den belgiske by Visé i provinsen Liège i Vallonien.

Minen åbnede første gang i 1850, men lukkede igen i 1877 efter en ulykke. Minen 1907 og var aktiv frem til 1977. Området henlå herefter som en ruin. Der er dog planlagt en gennemgribende renovering af området og nedrivning af bygninger i 2017.

Historie 

Den første mineskakt blev gravet ud i 1850. Skakten havde en dybde på 250 meters. Efter at have vurderet minen konkluderede ingeniørerne, at lagene af kul lå dybt, hvorfor skakten blev udgravet til 420 meters. I perioden herefter blev området udbygget med flere markante bygninger på jorden, ligesom der blev åbnet yderligere en skakt.

En tredje mineskakt blev bygget mellem 1927 og 1947. I 1938 var skakten nået ned i 313 meters dybde, men var først operationel i 1953, var dybden var nået 480 meter. I 1930'erne var 1.500 mand beskæftiget i mine. Ved lukningen den 31. oktober 1977 var 600 minearbejdere beskæftiget på stedet.

Arkitektur 

Kulminen har bygninger, der hver især repræsenterer forskellige typer industriel arkitektur. Hver af tårnene er opført i forskellig stil. Tårnet ved mine nr. 1 er i en middelalderlig stil, hvorimod tårnet i mine 2 er en metalkonstruktion. Tårnet ved mine 3 er af beton. Tårnet ved Belle-Fleur er bygget efter samme princip, men er højere og er bygget i en arkitektonisk stil repræsentativ for 1920'erne.

Udvikling af området 

Efter lukningen blev området købt af en flamsk developer, der ønskede at rive bygningerne ned. De belgiske myndigheder traf dog en række afgørelser, der besværliggjorde eller hindrede en nedrivning.

Efter mere end tredive år og langvarige forhandlinger om områdets fremtid besluttede myndighederne i 2013 at ekspropriere området. Efter ekspropriationen vil området blive renoveret og en række ikke-bevaringsværdige bygninger vil blive revet ned i oktober 2015. Området skal herefter anvendes til beboelse og erhverv.

Noter

Eksterne links 

 Dokumentation om minen 

Miner
Bygninger, konstruktioner og anlæg i Belgien
Alberto Granado

Alberto Granado (født 8. august 1922 i Córdoba i Argentina, død 5. marts 2011) var rejsekammeraten til Che Guevara på en motorcykeltur gennem store dele af Sydamerika i 1951. Granado blev i 1960 inviteret til Cuba af Che Guevara for at være med i opbygningen af sundhedsvæsnet. Granado grundlage Santiago Medicinske Skole i Santiago de Cuba.

Ved indspilningen i 2004 af Motorcykel dagbog som omhandlede hans og Che Guevaras rejse i 1951, deltog den 82-årige Alberto Granado som filmens konsulent. I filmen blev Granados rolle spillet af Rodrigo de la Serna. Che Guevaras rolle blev spillet af den mexikanske skuespiller Gael García Bernal.

Litteratur 
 The Motorcycle Diaries ()
 Travelling with Che Guevara: The Making of a Revolutionary ()

Eksterne henvisninger 
 Bilde og intervju med Alberto  (spansk)
 Intervju med Alberto i anledning filmen "Motorsykkelsdagbøkene"
 Intervju med Alberto og utfyllende informasjon om hans liv

Personer fra Argentina
Forfattere fra Argentina